### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 11. september 2024 har vedtaget Magistratens foranstående indstilling af 10. september 2024.

Enhedslisten de Rød-Grønnes byrådsgruppe kunne ikke tiltræde indstillingen, men henholdt sig til det oprindelige forslag.

###

BORGERFORSLAGET

Skole og Forældre [adresse] stiller på vegne af forældre i skolebestyrelser i [adresse] følgende forslag:

Økonomien på de aarhusianske folkeskoler er presset i bund, og i foråret nægtede samtlige skolebestyrelser derfor at godkende budgetterne. Der er brug for en langsigtet og holdbar økonomi til skolerne, så alle børn får et godt skoleliv, og folkeskolen i [adresse] også i fremtiden vil være forældrenes førstevalg.

Det indstilles, at [adresse] gør følgende:

1. Bøje Danielsen flere nye midler pr. elev pr. år i folkeskolen, som minimum svarende til gennemsnittet for landets seks største kommuner.

2. I en ny budgetmodel sikrer, at økonomien til det specialiserede område svarer til det forventede antal børn, der har brug for specialtilbud.

Bemærkninger

Børn i [adresse] fortjener et skoleliv med tryghed for den enkelte, fællesskaber for alle og faglig kvalitet i såvel undervisning som fritid. Desuden har alle børn krav på, at der er tid, kompetencer og ressourcer til at støtte dem, hvis skolelivet er svært – og til at forebygge, at det bliver det. Forældre skal trygt kunne vælge den lokale folkeskole til deres børn.

Desværre er økonomien til folkeskolen i [adresse] gennem en årrække blevet udhulet - bl.a. fordi der ikke er taget højde for de stigende udgifter til det specialiserede område. Alle børn skal have det skoletilbud, de har brug for, men når økonomien ikke følger med antallet af børn, der har brug for et særligt tilbud, så fratages skolerne muligheden for at arbejde forebyggende med at sikre bredere børnefællesskaber, hvor flere elever kan trives og udvikle sig i det almene fællesskab. Den udvikling kan flere ressourcer til folkeskolerne og en ny budgetmodel være med til at vende.

Folkeskole på budget

[adresse] Kommune bruger forholdsmæssigt få penge på de aarhusianske folkeskoler sammenholdt med andre kommuner. De årlige udgifter pr. elev ligger i [adresse] ca. 10.000 kroner under landsgennemsnittet for de øvrige kommuner. Det betyder, at kommunen ligger på den 16. laveste plads i landet, når det kommer til de penge, som kommunen prioriterer til de aarhusianske børns uddannelse. Sammenligner vi tallene for landets seks største byer kommer [adresse] ind på en næstsidste plads:

[adresse]: 106.078 kr. pr. elev pr. år

Randers Kommune: 104.095 kr. pr. elev pr. år

Aalborg Kommune: 100.378 kr. pr. elev pr. år

Odense Kommune: 95.487 kr. pr. elev pr. år

[adresse]: 92.330 kr. pr. elev pr. år

Esbjerg Kommune: 91.708 kr. pr. elev pr. år

Gennemsnit 98.346 kr. pr. elev pr. år

Brugte [adresse] fx et beløb svarende til gennemsnittet for de seks kommuner, ville det på en skole med 500 elever betyde en budgetforøgelse på ca. 3 mio., der lokalt fx kunne bruges til flere medarbejdere og forebyggende indsatser i børnefællesskaberne. Det ville gøre en positiv forskel for mange børn.

Ny budgetmodel

For at give skolerne en reel mulighed for at lykkes med den opgave, er det vigtigt, at økonomien til det specialiserende område følger den forventede segregering på den enkelte skole. Det tager den nuværende budgettildelingsmodel ikke højde for, og der er brug for en ny og mere retvisende model, der anerkender, at flere børn i dag har brug for særlig støtte i skolen og i livet.

Borgerforslag indsendt af: Merete Lauritsen

INDSTILLING FRA MAGISTRATSAFDELINGEN FOR BØRN OG UNGE

### Resume

Byrådet behandlede den 14. august 2024 borgerforslaget ”Styrk folkeskolen i [adresse]”, hvor der foreslås en budgetforøgelse til skolerne, så budget pr. elev kommer på niveau med et gennemsnit af 6-byerne, samt at udarbejde en ny budgetmodel, der sikrer, at økonomien til specialundervisning svarer til det forventede behov.

Byrådet har i 2024 vedtaget en ekstrabevilling til skolerne på 57 mio. kr., samt at udarbejde en analyse af folkeskolernes økonomi.

Analysen viser bl.a., at antallet af elever i specialundervisning er stigende, men sammenlignet med andre kommuner er niveauet lavere end forventet, når der korrigeres for kommunernes rammevilkår. Det stigende antal elever med behov for specialundervisning udfordrer skolernes økonomi. De samlede økonomiske udfordringer i 2028 udgør 220-242 mio. kr. afhængig af effekten af indsatserne under Bredere Børnefællesskaber.

I Magistratens budgetforslag indgår et budgetløft til skolerne. For kommende års budgetforhandlinger kan byrådsmedlemmer fremsætte budgetforslag herom.

### Beslutningspunkter

Det indstilles:

At 1) Byrådet tager til efterretning, at analysen af skolernes økonomi underbygger det i borgerforslaget beskrevne behov for en ressourcetilførsel.

At 2) indholdet af borgerforslaget kan indgå i drøftelserne af kommunens budget i det omfang byrådets partier fremsætter forslag om emnet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 14-08-2024

Merethe Mortensen: 2

Fremsendes til Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 14. august 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 10-09-2024

Merethe Mortensen: 2

Fremsendes til [adresse] med bemærkning, at Magistraten i mødet den 10. september anbefaler, at byrådet tiltræder Magistratsafdelingen for Børn og Unges indstilling af 3. september 2024.